Symptomerne kan begynde at ses fra et par dage til op til 14 dage, efter at man er udsat for smitte.

Hvis du har problemer med vejrtrækningen, feber og hoste eller er syg over flere dage, skal du ringe til lægen. Det er vigtigt, at du ringer først og ikke møder op i venteværelset, da du kan smitte andre.

Udenfor åbningstid skal du ringe til lægevagt eller akuttelefon i din region:

• Region Hovedstaden, Akuttelefon: 1813

• Region Nordjylland, Lægevagten: 70 150 300

• Region Midtjylland, Lægevagten: 70 11 31 31

• Region Sjælland, Lægevagten for corona: 57 68 42 22

• Region Syddanmark, Lægevagten: 70 11 07 07

Myndighederne har revideret retningslinjerne for test i forbindelse med, at man er gået i gang med at åbne samfundet igen.

Nu skal alle med symptomer på Covid-19 og deres nære kontakter testes.